Ադրիան Ագրեստ

**Ադրիան Ագրեստ** (), Թոմաս Աստրյուկի «Ladybug & Cat Noir» անիմացիոն սերիալի գլխավոր հերոս։ Ֆրանսիացի դեռահաս ուսանող, ով իր կյանքի մեծ մասը ստացել է տնային կրթություն։ Նա հանդիսանում է մոդել իր հոր՝ հայտնի մոդելավորող Գաբրիել Ագրեստի համար, ում հետ Ադրիանը վատ հարաբերությունների մեջ է։ Այն բանից հետո, երբ Ադրիանը հանձնեց հրաշքների կախարդական թալիսմանների պահակ վարպետ Ֆուի թեստը՝ օգնելով նրան ոտքի կանգնել, Ադրիանը Լեդիբագի հետ միասին ընտրվեց որպես ապագա հերոս։ Արդյունքում  նրան տիրանում է մատանուն, ինչը հայտնի է որպես սև կատվի թալիսման։ Այդ թալիսմանը Ադրիանին հնարավորություն է տալիս վերափոխվել Սուպեր Կատվի (օրիգինալում Սև Կատու ())՝ իր սուպերհերոսի կեղծանունով։ Ադրիանը չգիտի, որ իր սիրելի գործընկեր Լեդիբագը, նույն ինքը Մարինետն է։ Ադրիանին օգնում է Պլագգ անունով մի փոքրիկ սև կատվի նման կախարդական էակ է և հայտնի է որպես կվամի անունով։ Սև Կատուն հայտնվում է անիմացիոն սերիալի դրվագների մեծ մասում, ինչպես նաև հատուկ էպիզոդներում, պաշտոնական բջջային խաղում և կոմիքսներում։ Պլագգը սիրում է կամամբեր տեսակի պանիր։

Ադրիանը ընկալվել է որպես մի կերպար, որը կարող է գրավել հեռուստադիտողների սրտերը և ոգեշնչել նրանց։ Քանի որ Լեդիբագի ունակությունները խորհրդանշում են հաջողություն, Աստրյուկը մտածեց նրա զուգընկերոջը օժտել անհաջողությունով։ Այդ պահին սցենարիստը մտածել է սև կատվի մասին։ Սև Կատուն ոգեշնչվել է կոմիքսների կերպարից՝ Կին Կատուից։ Ադրիանին անգլերենով հնչյունավորել է Բրայս Փափենբրուկը, ֆրանսերեն՝ Բենջամին Բոլենը։

Ադրիանին, ընդհանուր առմամբ, դրականորեն ընդունեցին քննադատները, գրողները նրան բնութագրեցին որպես հիանալի, հետաքրքիր և բովանդակալից կերպար։ Նրա հարաբերությունները Մարինետ Դյուպեն-Չենի հետ բարձր են գնահատվել։ Թե՛ նրա սովորական կյանքը, թե՛ հերոսական անձնավորությունը դրական արձագանքներ են ստացել։ Ստեղծվել են նրա կողմից ոգեշնչված ապրանքներ, ինչպիսիք են խաղալիք ֆիգուրները, աքսեսուարները և հագուստը։

## Ստեղծում
alt=The appearance of Adrien Agreste's superhero form|ձախից|մինի|Ադրիան Ագրեստն իր հերոսական Սև Կատու անունով: Այն հիմնված էր սև կատվի վրա, քանի որ Թոմաս Աստրուկը որոշեց, որ Սև Կատուն կապված կլինի անհաջողության հետ: Ադրիանի համազգեստը ոգեշնչվել է Կին Կատուից:
Ադրիան Ագրեստեն ընկալվել է որպես «ժամանակակից» հմայիչ արքայազն՝ «մարդկային շատ լավ հատկանիշներով» և «կանացի մասով»։ Անիմացիոն սերիալի ստեղծող Թոմաս Աստրյուկը նկարագրել է այս հատկանիշները որպես «կատարյալ համադրություն»՝ հավելելով, որ Ադրիանը «իսկապես լավ կերպար է»։ Նա նաև նկարագրեց Ադրիանին որպես «գեղեցիկ, խելացի, խիզախ, բայց շատ զգայուն» և նաև մեկը, ում «բոլորը բնականաբար կսիրեն»։ Հարցին, թե ինչպես են զարգացել Ադրիանը և Մարինետ Դյուպեն-Չենը, Աստրյուկը պատասխանել է, որ ցանկանում է «ներկայացնել արևային կերպարներ, որոնք կարող են ոգեշնչել մարդկանց ամբողջ աշխարհում այս նոր դարում»։ Աստրյուկը նշեց, որ զատիկը կապված է հաջողության հետ և որոշեց, որ Լեդիբագի զուգընկերը կունենա անհաջողության հետ կապված մի բան, և արդյունքում նա մտածեց սև կատվի մասին։ Աստրյուկը մեկնաբանել է, որ Սև Կատվի ինքնությունն ի սկզբանե պատկանում էր Ֆելիքս անունով մի կերպարի՝ նկարագրելով նրան որպես «Մարինետի վաղ սիրային հետաքրքրություն», որը սառը հարաբերությունների մեջ կլիներ նրա հետ և կներառվեր տիպիկ կռվարար տղայի մեջ։ Նա ասաց, որ թեև Ֆելիքսի և Սև Կատվի անհատականությունների միջև տարբերությունը դրականորեն կաշխատի, երկարաժամկետ հեռանկարում դա շատ լավ պատմվածքի չի հանգեցնի։ Այդ պատճառով Ֆելիքսին փոխարինեց Ադրիանը։ Սև կատվի և զատիկի դուետի գաղափարը ոգեշնչված էր Աստրյուկի նախկին ռոմանտիկ հարաբերություններից մեկով։ Աստրյուկն ասաց, որ Սև Կատվի երկու անձնավորությունների ստեղծած իրավիճակի կառավարումը Լեդիբագի հետ սիրավեպի առումով շատ զվարճալի էր։ Աստրյուկը նաև հավելեց, որ մարդիկ հաճույք են ստանում երկու կերպարների միջև սիրային խաղից։ Սև Կատվի համազգեստը ստեղծվել է կերպարների դիզայներ Էնջի Նասկայի կողմից, երբ շոուն դեռ մշակման փուլում էր։ Անիմացիոն սերիալի պրոդյուսեր Ջերեմի Զագը հայտարարել է, որ Ադրիանի և Մարինետի, նրանց հերոս ալտեր էգոների և նրանց գաղտնիքների միջև ստեղծված սիրային իրավիճակը սերիալի հիմնական մասերից է։ Global Consumer Products ZAG America-ի նախագահ Անդրե Լեյք Մայերը ասել է, որ Սև Կատուն երեխաների սիրելի «հարգված հերոսներից է»։ Նա մեկնաբանեց, որ երկրպագուներն իրենք կարող են իրենց Սև Կատու զգալ պաշտոնական բջջային խաղում, որը հիմնված է անիմացիոն շարքի վրա։ Նիկոլ Դ'Անդրիան, ով իր ներդրումն է ունեցել անիմացիոն սերիալի կոմիքսներում, նկարագրել է Սև Կատվին որպես ֆանտաստիկ կերպար, որին կարող են նայել բոլորը։

**Ձայն**

Անգլերեն կրկնօրինակ։ Բրայս Փափենբրուկը հնչյունավորում է Ադրիանին անիմացիոն սերիալի անգլերեն կրկնօրինակում։ Փափենբրուկն ասում է, որ «Լեդիբագը և Կատու Նուարը» հիանալի շոու է զվարճալի անիմացիաներով և բազմաթիվ բառախաղերով։ Նա զգում էր, որ սերիալի անգլերեն կրկնօրինակը պարունակում է ամենաշատ բառախաղերը սերիալի բոլոր տարբերակներից։ Փափենբրուկը հայտարարել է, որ հաճույք է ստանում «այդ հիմար բառախաղեր անելուց»։ Նա մեկնաբանեց, որ ինքը «հնարավորինս շատ կատուների բառախաղեր է գողանում շոուի ժամանակ»՝ զգալով, որ «մարդկանց դա դուր է գալիս»։

Փափենբրուկն ասել է, որ սիրում է «Լեդիբագ և Կատու Նուար»-ին՝ նշելով, որ գիտեր, որ «շատ մարդիկ սպասում էին այս շոուն»։ Նա անիմացիոն սերիալի երկրորդ սեզոնն անվանել է «իրոք լավը»։ Նա նշեց, որ «շատ հուզված է», քանի որ այս սերիալն 2018 թվականին հաղթել է Teen Choice Award-ը։ Փափենբրուկը զգում էր, որ շարքը հուզիչ էր և իսկապես հիանալի տեսք ուներ։

Գործադիր պրոդյուսեր Ջարեդ Վոլֆսոնը  նկարագրել է Փափենբրուկին որպես «հիանալի տղա»։ «Բրայսը շատ ուրախ, գրավիչ և եռանդուն մարդ է։ Նա սիրում է լինել և՛ Ադրիանը, և՛ Կատու Նուարը»- նշում է Ջարեդը։ Դերասանուհի Քրիստինա Վին, ով հնչյունավորել է Մարինետին, Փապենբրուկին համարում է ամենատաղանդավոր մարդկանցից մեկը, ում հետ աշխատել է։

Ֆրանսերեն կրկնօրինակ։ Ադրիանը ֆրանսերենով խոսում է Բենջամին Բոլենի ձայնով։ Թոմասը սերիալի ֆրանսիական ձայնը ֆանտաստիկ է անվանել։

## Ծանոթացում
### Հիմնական սերիաներում
Ադրիանը ֆրանսիացի դեռահաս ուսանող է, հարուստ ընտանիքից և ապրում է Փարիզում։ Նա Էմիլի և Գաբրիել Ագրեստի որդին է։ Նրա հայրը հայտնի մոդելավորող է, ում համար Ադրիանը հանդես է գալիս որպես մոդել, ինչը նրան հայտնի է դարձնում։ Մինչդեռ նրա մայրը մահացել է անհայտ եղանակով (ինչպես պարզվում է ավելի ուշ՝ նա կոմայի մեջ է ընկել)։ Թեև Ադրիանն իր կյանքի մեծ մասն անցկացրել է տնային ուսուցմամբ, մի օր նա որոշում է գնալ դպրոց։ Երբ նա ճանապարհ է անցնում դեպի մուտքը, նա նկատում է օգնության կարիք ունեցող մի տարեց տղամարդու և առաջարկում օգնել նրան։ Այդ ժամանակ Ադրիանը չգիտեր, որ այդ ծերունին վարպետ Ֆուն էր՝ կախարդական թալիսմանների պահապանը, և դա պարզապես փորձություն էր՝ տեսնելու, թե ով է արժանի սուպերհերոս լինելու։ Ադրիանի բարի ժեստի համար, վարպետ Ֆուն որոշում է նրան կախարդական մատանի նվիրել։ Այն բանից հետո, երբ Ադրիանը հայտնաբերում է իր սենյակում մատանին պարունակող տուփը, նա բացում է այն, և հանկարծ հայտնվում է մի արարած, որը նման է  սև կատվի՝ Պլագգ անունով։ Նա կախարդական էակ է, որը հայտնի է որպես կվամի անունով։ Նա բացատրում է, որ մատանին կրելու ժամանակ Ադրիանը կարող է վերափոխվել սուպերհերոսի՝ Պլագգի ուժերի օգնությամբ։

Ադրիանը, առանց Պլագգին մինչև վերջ չլսելով, անմիջապես կերպարանափոխվում է։ Նրա սուպերհերոսի հանդերձանքը գալիս է Պլագգի տեսքից, որը ներկայացնում է սև կատու։ Առաջին անգամ կերպարանափոխվելուց անմիջապես հետո նա հանդիպում է իր նոր գործընկեր Լեդիբագին, որին սիրահարվում է։ Իրենց առաջին հանդիպման ժամանակ Ադրիանը ներկայացնում է իր Սև Կատու կեղծանունը։ Ադրիանը տեղյակ չէ, որ Լեդիբագը Մարինետն է, իր դասընկերներից մեկը, ով խորը զգացմունքներ ունի իր հանդեպ։ Միևնույն ժամանակ, Ադրիանը զգացմունքներ ունի միայն Լեդիբագի հանդեպ, իսկ Մարինետը, լինելով Լեդիբագ, չի գնահատում Սև Կատվի սերն իր հանդեպ։ Սև Կատվի և Լեդիբագի նպատակն է պաշտպանել Փարիզը Բրաժնիկ անունով մարդուց, ով կարող է մարդկանց վերածել չարագործների։ Բրաժնիկը ցանկանում է ստանալ Լեդիբագի և Սև Կատվի թալիսմանները և իրականում Ադրիանի հայրն է, բայց նրանք չգիտեն այդ մասին։ Երբ Ադրիանը կերպարանափոխվում է Սև Կատվի, նա դառնում է ավելի անկաշկանդ և համարձակ՝ համեմատած իր զուսպ և համեստ սովորական բնավորության հետ, և նա բազմաթիվ բառախաղեր է անում կատվի թեմայով։ Փոխակերպումը նրան նոր կարողություններ է տալիս։ Կատու Նուարը ոչնչացնելու հատկություն ունի, որը կոչվում է «Կատակլիզմ»։ Նրա զենքը ընդարձակվող ձողն է։

Ադրիանը սառը հարաբերություններ ունի հոր հետ, գրեթե չի տեսնում կամ հազվադեպ է շփվում նրա հետ։ Նույնիսկ եթե նա փորձում է թույլտվություն խնդրել, հայրը կամ չի լսում նրան, կամ հաճախ մերժում է։ Նա այլ հարաբերություններ ունի Պլագգի հետ, բայց նրանք երկուսն էլ հոգ են տանում միմյանց մասին։ Ադրիանը ընդհանուր առմամբ լավ հարաբերություններ ունի իր դասընկերների հետ, հատկապես Նինո Լեյֆի՝ իր ամենամոտ ընկերոջ հետ։ Ադրիանը նաև մանկության ընկեր ունի՝ Քլոյե Բուրժուան, բայց նա հավանություն չի տալիս նրա սարսափելի պահվածքին։

### Ուրիշ ծանոթացումներ
Հիմնական սերիալից դուրս Ադրիանը «Ճանկերով  Ձմեռ Պապ» հատուկ թողարկման մեջ կա, որտեղ նա անցկացնում է իր առաջին Սուրբ Ծնունդն առանց մոր։ Նա նաև հայտնվում է սփին-օֆֆերում։ Ադրիանը հայտնվել է իր սուպերհերոսի ներքո մի քանի դրվագներում, որտեղ նա ուղղակիորեն դիմում է հեռուստադիտողներին։ Նա խաղային կերպար է պաշտոնական բջջային խաղում։ Նա նաև ներկայացված է սերիալի պաշտոնական ամսագրում։ Նա առկա է նաև սերիալից ոգեշնչված այլ տեսակի գրքերում։ Խոսակցություններ կան նաև, որ Ադրիանը կհայտնվի 2D տեսքով։ Նրան ներկայցրել են  թատրոնների կենդանի բեմերում։ Ադրիանը պետք է հայտնվեր կենդանի մարտաֆիլմում, սակայն հետագայում ֆիլմը փոխվեց անիմացիոն գեղարվեստական ֆիլմի։

## Քննադատների կարծիք
Ադրիանն ընդհանուր առմամբ դրական արձագանք է ստացել քննադատներից։ Լոս Անջելես Թայմսից Ռոբերտ Լլոյդը Ադրիանին նկարագրել է որպես «անվնաս հարուստ տղա, ով լրացուցիչ գումար է վաստակում մոդելինգով։ Ըստ ComicsAlliance-ի խմբագիր Էլլի Քոլինզի, Կատու Նուարի հագուստն այնպիսի տեսք ունի, ինչպիսին Ադրիանն է նայվում, որպես Սելինա Քայլի գործընկեր։ Nerd Much-ից Էմիլի Աութենը բարձր է գնահատել Բրայս Փափենբրուկի ձայնային դերասանական խաղը։ Սև Կատվի երկար կերպարանափոխության տեսարանը հաճույք է պատճառել Էմիլիին։ Ֆրանսիական El Intransigente թերթի խմբագրի խոսքով՝ Ադրիանն իր օրինակով ցույց է տալիս, որ փողով երջանկություն չի կարելի գնել։

## Հանրաճանաչություն և ապրանքներ
Փոլ Մարչիանոն ասաց, որ հեռուստադիտողների ըմբռնումը Մարինետի հետ Ադրիանի հարաբերությունների և նրանց սուպերհերոսների ալտեր էգոների մասին այս սերիալը դարձնում է ինտրիգային։ Ե՛վ Ադրիանը, և՛ նրա Կատու Նուարի անձնավորությունն ունեն իրենց սեփական քասփլեյերները։ Սև Կատուն դարձավ ոգեշնչման աղբյուր, դիմանկարիչների համար։ Գրևին թանգարանում ցուցադրվել է նրա իրական չափի մոմե արձանը։

Ադրիանի սովորական և սուպերհերոսական հագուստի վրա հիմնված մի քանի ապրանքներ են ստեղծվել, օրինակ՝ խաղալիք ֆիգուրաներ։ Նրանով ոգեշնչված խաղալիքներ են ստեղծվել, այդ թվում՝ Kinder Surprise խաղալիքները։ Թողարկվել են Սև Կատվի արձանիկներ Բուրգեր Քինգում և Funko-ում։ Թողարկվել են PEZ կոնֆետներ և դիմակներ։ Ստեղծվել են Ադրիանից ոգեշնչված հագուստ և աքսեսուարներ։ Թողարկվել են իրեր, որոնք պատկերում են Սուպեր Կատվին Լեդիբագի կողքին, օրինակ՝ դպրոցի հետ կապված իրերը։ Կատու Նուարի հիման վրա ստեղծվել են նոր քաղցրավենիքներ և այլն։

## Ծանոթագրություններ

## Արտաքին հղումներ
* Characters section on the official website
* Official Japanese character page of Adrien Agreste
* Official Japanese character page of Cat Noir

Կատեգորիա:Կերպարներ այբբենական կարգով
Կատեգորիա:Կոմիքսների կերպարներ
Կատեգորիա:Հորինված ֆրանսիացիներ
Կատեգորիա:Մուլտֆիլմերի կերպարներ